**भारत सरकार**

मानव संसाधन विकास मंत्रालय

स्‍कूल शिक्षा एवं साक्षरता विभाग

**राज्‍य सभा**

अतारांकित प्रश्‍न संख्‍या: 692

उत्‍तर देने की तारीख : 27.07.2015

**जम्मू-कश्मीर में विद्यालयों और महाविद्यालयों को सहायता**

**692. श्री मीर मोहम्मद फैयाजः**

**श्री नजीर अहमद लवायः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार ने पिछले साल जम्मू व कश्मीर में आयी भारी बाढ़ व तबाही के कारण लगभग नष्ट हो गये स्कूल व कालेजों के लिए अलग से वित्तीय सहायता उपलब्ध करवाई है;

(ख) यदि हां, तो तत्‍संबंधी ब्यौरा क्या है; और

(ग) यदि नहीं, तो इसके मुख्य कारण क्या हैं?

**उत्तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (ग): भारत के माननीय प्रधानमंत्री के अक्‍टूबर, 2014 में जम्‍मू और कश्‍मीर के बाढ़ प्रभावित इलाकों के दौरे के दौरान राज्‍य सरकार द्वारा दी गई मांगों में राज्‍य में बाढ़ प्रभावित इलाकों में प्राथमिक एवं उच्‍च प्राथमिक स्‍कूलों के बच्‍चों की नष्‍ट हुईं पाठ्यपुस्‍तकें बदलने की भी मांग शामिल थी। मंत्रालय द्वारा इस प्रस्‍ताव का समर्थन किया गया था और जम्‍मू और कश्‍मीर राज्‍य सरकार को राष्‍ट्रीय आपदा प्रबंधन प्राधिकरण की मार्फत पाठ्य-पुस्‍तकें बदलने के लिए प्रधानमंत्री राष्‍ट्रीय राहत कोष से 19.61 करोड़ रूपए की राशि प्रदान की गई थी।

**\*\*\*\*\***